CELEX: 32006D0048
Language: lv
Date: 2006-01-27 00:00:00
Title: 2006/48/EK: Komisijas Lēmums ( 2006. gada 27. janvāris ), ar ko groza Lēmumu 2004/233/EK attiecībā uz to laboratoriju sarakstu, kurās atļauts pārbaudīt efektivitāti dažu gaļēdāju mājdzīvnieku vakcinācijai pret trakumsērgu  (izziņots ar dokumenta numuru K(2006) 122)   (Dokuments attiecas uz EEZ)

31.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 26/20
            
         
      KOMISIJAS LĒMUMS
   
   (2006. gada 27. janvāris),
   ar ko groza Lēmumu 2004/233/EK attiecībā uz to laboratoriju sarakstu, kurās atļauts pārbaudīt efektivitāti dažu gaļēdāju mājdzīvnieku vakcinācijai pret trakumsērgu
   (izziņots ar dokumenta numuru K(2006) 122)
   (Dokuments attiecas uz EEZ)
   (2006/48/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. pantu,
   tā kā:
   
               (1)
            
            
               Ar Lēmumu 2000/258/EK Francijas Agence française de sécurité sanitaire des aliments de Nancy laboratorija (Nansī AFSSA laboratorija) ir izraudzīta par īpašu iestādi, kas atbildīga par to kritēriju izveidi, kuri nepieciešami seroloģisko testu standartizācijai, lai pārraudzītu trakumsērgas vakcīnu efektivitāti.
            
         
               (2)
            
            
               Lēmumā 2000/258/EK paredzēts arī tas, ka Nansī AFSSA laboratorijai ir jānosūta Komisijai to Kopienas laboratoriju saraksts, kuras ir tiesīgas veikt šos seroloģiskos testus. Attiecīgi Nansī AFSSA laboratorija veic noteikto kvalifikācijas pārbaudes procedūru, lai novērtētu laboratorijas, pirms tām atļaut veikt seroloģiskos testus.
            
         
               (3)
            
            
               Ar Komisijas 2004. gada 4. marta Lēmumu 2004/233/EK, ar ko laboratorijām atļauj pārbaudīt dažu gaļēdāju mājdzīvnieku vakcinācijas pret trakumsērgu efektivitāti (2), ir izveidots dalībvalstu apstiprināto laboratoriju saraksts, pamatojoties uz kvalifikācijas pārbaužu rezultātiem, par kuriem ir paziņojusi Nansī AFSSA laboratorija.
            
         
               (4)
            
            
               Nansī AFSSA laboratorija saskaņā ar Lēmumu 2000/258/EK ir apstiprinājusi vēl vienu laboratoriju Vācijā.
            
         
               (5)
            
            
               Šī laboratorija attiecīgi jāiekļauj dalībvalstu apstiprināto laboratoriju sarakstā, kas sniegts Lēmuma 2004/233/EK pielikumā.
            
         
               (6)
            
            
               Tādēļ attiecīgi ir jāgroza Lēmums 2004/233/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/233/EK I pielikumā sadaļu, kas attiecas uz Vāciju, papildina ar šādu 8. punktu:
   
               “8.
            
            
               
                           
                              Vet Med Labor GmbH
                           
                        
                     
                           
                              Mörikestr. 28/3
                           
                        
                     
                           
                              D-71636 Ludwigsburg”.
                        
                     
         2. pants
   Šis lēmums ir adresēts dalībvalstīm.
   
      Briselē, 2006. gada 27. janvārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 79, 30.3.2000., 40. lpp. Lēmumā grozījumi izdarīti ar Komisijas Lēmumu 2003/60/EK (OV L 23, 28.1.2003., 30. lpp.).
   
      (2)  OV L 71, 10.3.2004., 30. lpp. Lēmumā jaunākie grozījumi izdarīti ar Lēmumu 2005/656/EK (OV L 241, 17.9.2005., 63. lpp.).